Diari Oficial de la Generalitat Valenciana


Sumari del DOGV 6716, del 17-02-2012 (2012/1411)

Convocatòria de concurs oposició per a la provisió d'una plaça grup A2, coordinador de centres socials, pel torn de promoció interna.
-------------------------------------------------------------------------------------------------------------------------------------

### Dades del document

Número de DOGV
:   6716

Data del DOGV
:   17-02-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/1411


Data del document
:   27-01-2012

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * concurs administratiu

Convocatòria de concurs oposició per a la provisió d'una plaça grup A2, coordinador de centres socials, pel torn de promoció interna. [2012/1411]  
L'Alcaldia Presidència, per la Resolució de 26 de gener de 2012, vistes les sentències 19/2011, 26/2011, 146/2011, 285/2011, 518/2011 i 676/2011 del Jutjat Contenciós Administratiu d'Alacant número 4, 4, 4, 4, 1 i 2 respectivament, per les quals s'acorda la nul·litat dels actes posteriors i s'ordena retrotraure els processos selectius objecte d'aquestes al moment immediatament anterior a la publicació de les convocatòries al tauler d'anuncis de l'Ajuntament de Benidorm, havent de practicar-se la mateixa forma prevista en l'article 6 del Reial Decret 896/1991, i considerant que es donen les mateixes circumstàncies en les bases que regeixen el procés selectiu per a la cobertura d'una plaça de coordinador de centres socials, va acordar:  
L'aprovació del procés selectiu per a la convocatòria d'una plaça de coordinador de centres socials de conformitat amb les bases següents:  
  
  
Bases que han de regir en el procés selectiu per a cobrir per promoció interna una plaça de coordinador de centres socials.  
  
Primera. Objecte de la convocatòria  
És objecte d'aquesta convocatòria la provisió, pel procediment de concurs oposició, mitjançant promoció interna, d'una plaça de coordinador de centres socials, funcionari de carrera pertanyent al grup A, subgrup A2, pel torn de promoció interna, vacant en la plantilla d'aquest ajuntament, dotada amb els emoluments que corresponguen segons la legislació vigent i la relació de llocs de treball d'aquest ajuntament.  
  
Segona. Requisits dels candidats  
Per a poder participar en aquest procés selectiu, els aspirants hauran de complir els requisits següents:  
a) Titulació mínima: diplomat universitari o equivalent.  
b) Ocupar plaça de funcionari de carrera en l'Ajuntament de Benidorm, en el grup C, subgrup C1, i amb una antiguitat mínima de dos anys.  
  
Tercera. Instàncies  
Les instàncies per a sol·licitar prendre part en el procés selectiu es dirigiran a l'alcalde president de l'Ajuntament, i es presentaran en el Registre General d'aquest, durant el termini de 10 dies naturals, comptats a partir de l'endemà de la publicació de l'extracte de la convocatòria en el Butlletí Oficial de l'Estat.  
Juntament amb les instàncies, hauran d'adjuntar-se els documents acreditatius dels mèrits que l'aspirant pretenga que li siguen valorats.  
  
Quarta. Admissió d'aspirants i anuncis de les proves   
Les bases de la prova selectiva, així com les corresponents convocatòries, es publicaran en el Butlletí Oficial de la Província, en el butlletí de la comunitat autònoma i, si escau, en altres diaris oficials o en el periòdic oficial de la corporació interessada.  
L'anunci de la convocatòria es publicarà en el Butlletí Oficial de l'Estat i haurà de contindre:  
Denominació de l'escala, subescala i classe de la plaça per a l'ingrés de la qual es convoquen les proves selectives, corporació que les convoca, classe i nombre de places, amb indicació de les que es reserven, si escau, a promoció interna, així com les que es reserven per a persones amb minusvalidesa, data i número del butlletí o diaris oficials en què s'han publicat les bases i la convocatòria.   
  
Cinquena. Tribunal qualificador  
El tribunal qualificador estarà constituït de la manera següent:  
Presidenta:  
Un/a tècnic/a del Departament de Recursos Humans.  
-Secretari:   
El de la corporació o funcionari/ària en qui delegue.  
Vocals:   
Tres funcionaris/àries municipals designats pel president de la corporació.  
El tribunal quedarà, a més, integrat pels seus respectius suplents.  
  
La designació dels membres del tribunal es farà pública al tauler d'edictes de la corporació.  
El tribunal no podrà constituir-se ni actuar sense l'existència de més de la meitat dels seus membres, titulars o suplents, indistintament.  
Hauran d'abstindre's de formar part dels òrgans de selecció de personal:  
- Els que en els cinc anys anteriors a la publicació de la convocatòria hagen realitzat tasques de preparació d'aspirants a proves selectives d'accés a l'administració.  
- Els que es troben sotmesos a algun dels supòsits a què es refereix l'article 28.2 de la Llei 30/1992.  
Així mateix, els aspirants podran recusar-los en la forma que disposa l'article 21 de l'esmentada llei.  
Si una vegada constituït el tribunal i iniciada la sessió, s'absenta el president, aquest designarà, d'entre els vocals concurrents el que el substituirà durant la seua absència, que serà el vocal amb major jerarquia, antiguitat i edat, per aquest ordre.  
  
Base sisena. Sistema selectiu  
La selecció dels aspirants es durà a terme mitjançant el sistema de concurs oposició.  
Fase d'oposició  
Consistirà en la realització d'un exercici consistent en:  
Un exercici obligatori i eliminatori que consistirà en la realització per escrit d'una prova de coneixements referida als continguts dels temaris recollits en l'annex I i l'annex II. El exercici el fixarà el tribunal en forma de test, amb un nombre de 60 preguntes, amb quatre respostes alternatives cada una, i només una serà la correcta. Les contestacions errònies es valoraran negativament amb una penalització equivalent a un terç del valor de cada contestació correcta. La qualificació d'aquest exercici serà de 0 a 10 punts. Seran eliminats els opositors que no hagen obtingut una puntuació mínima de 5 punts. La duració de l'exercici no excedirà de noranta minuts.  
  
Fase de concurs  
L'assignació de la puntuació que corresponga a cada aspirant se farà segons el barem que recullen aquestes bases com a annex III.  
  
Base setena. Relació d'aprovats i nomenament  
Relació d'aprovats.  
Acabada la qualificació dels concursants, el tribunal publicarà la relació d'aspirants amb vista a la puntuació obtinguda, declararà aprovat l'aspirant que haja obtingut major puntuació, i proposarà a la presidència de la corporació perquè efectue el corresponent nomenament d'aquest.  
  
Nomenament.  
Una vegada aprovada la proposta d'Alcaldia, l'aspirant nomenat haurà de prendre possessió en el termini de 30 dies hàbils, a comptar de l'endemà de la notificació del nomenament. Si no pren possessió en el termini assenyalat, sense causa justificada, perdrà tots els drets derivats de la superació de les proves i subsegüent nomenament.  
  
  
Base huitena. Incidències  
El tribunal queda facultat per a resoldre els dubtes que es presenten i prendre els acords necessaris per al bon orde del concurs, en tot el no establit en aquestes bases.  
  
Base novena. Facultat de l'Alcaldia   
L'alcalde, degudament facultat per a això, adoptarà les resolucions pertinents respecte a l'admissió dels aspirants, publicació d'anuncis i la resta de tràmits que pertoquen.  
  
Base desena. Impugnació   
La convocatòria, les bases d'aquesta i tots els actes administratius que es deriven d'aquesta i de l'actuació del tribunal, podran ser impugnats pels interessats en els casos i en la forma establits en la llei de procediment administratiu.  
Base onzena. Legislació aplicable  
En tot allò no establit en aquestes bases, caldrà ajustar-se al que disposa la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol, el Reial Decret 2223/1984, de 19 de desembre, i el Decret 364/1995, de 10 de març, pel qual s'aprova el Reglament General de Provisió de Llocs de Treball i Promoció Professional dels Funcionaris Civils de l'Administració de l'Estat, la Llei 7/2007, de 12 d'abril, de l'Estatut Bàsic de l'Empleat Públic i el Reial Decret 896/1991, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local.   
  
  
  
ANNEX I  
  
Temari de matèries comunes  
Tema 1. La Constitució. Pluralitat de significats. La Constitució com a text normatiu. La Constitució espanyola.  
Tema 2. Els dret i deures fonamentals. La protecció i suspensió dels drets fonamentals. Protecció jurisdiccional dels drets fonamentals de la persona.  
Tema 3. La Corona. Les funcions del rei. La ratificació.  
Tema 4. Les Corts Generals. Composició, atribucions i funcionament. Òrgans de control dependents de les Corts Generals. El Defensor del Poble.  
Tema 5. El poder judicial. Regulació constitucional de la justícia. El Consell General del Poder Judicial. La planta i organització judicial a Espanya.  
Tema 6. El Govern en el sistema constitucional espanyol. La designació i remoció del president del Govern. El Govern. Composició i funcions.   
Tema 7. Organització i funcionament de l'Administració General de l'Estat. Òrgans superiors i òrgans directius. Els ministeris i la seua estructura interna.   
Tema 8. Òrgans territorials: delegats del Govern en les comunitats autònomes. Subdelegats del govern a les províncies i directors insulars. L'Administració General de l'Estat a l'exterior.   
  
Tema 9. Les comunitats autònomes. Organització política i administrativa. El sistema de la distribució de competències entre l'Estat i les comunitats autònomes. El finançament de les comunitats autònomes.  
  
Tema 10. L'Administració local: entitats que la integren. El marc competencial de les entitats locals. L'Administració institucional: els organismes públics, organismes autònoms i les entitats públiques empresarials.  
Tema 11. La Unió Europea: origen i evolució. Institucions comunitàries, organització i competències. El Comité de les regions i el Consell d'Europa. La Carta Europea d'Autonomia Local.   
Tema 12. L'administrat: concepte i classes. Capacitat de l'administrat i les seues causes modificatives. Les situacions jurídiques de l'administrat. En especial els drets subjetius i els interessos.  
  
  
ANNEX II  
  
Temari específic  
Tema 1. El sistema de serveis socials en l'àmbit nacional, autonòmic i local. Marc normatiu. Evolució i perspectives.  
Tema 2. Llei de Serveis Socials de la Comunitat Valenciana.  
Tema 3. Les prestacions dels serveis socials en les entitats locals. Normativa reguladora, competències i finançament.  
Tema 4. Serveis socials generals.  
Tema 5. Serveis socials especialitzats.  
Tema 6. Els serveis socials i la seua relació amb la resta d'àrees i programes de benestar social.  
Tema 7. Deontologia del treball social. El secret professional.  
Tema 8. Metodologia del treball social. Concepte, característiques i elements.  
Tema 9. La planificació en serveis socials. Elaboració de plans, programes i projectes en serveis socials.  
Tema 10. Tècniques d'investigació i intervenció aplicables al treball social.  
Tema 11. Tècniques gràfiques d'organització de la informació en intervenció familiar.  
Tema 12. Instruments de registre i sistematització d'informació en treball social. La fitxa social.  
Tema 13. L'entrevista com a tècnica de diagnòstic i intervenció psicosocial i sistemàtica.  
Tema 14. Equips multidisciplinars i interdisciplinars en els serveis socials. Mites i condicionants del treball en equip.  
Tema 15. El desenvolupament comunitari. Marc per a la intervenció sociocomunitària.  
Tema 16. Treball social amb grups.  
Tema 17. El sistema d'atenció a la dependència. Marc normatiu i desenvolupament en la Comunitat Valenciana.  
Tema 18. Teoria i pràctica del canvi aplicat a la intervenció familiar des dels serveis socials de base.  
Tema 19. Model sistemàtic i intervenció amb famílies multiproblemàtiques.  
Tema 20. Atenció a la infància i adolescència amb alt risc social.  
  
Tema 21. La protecció jurídica del menor. Mesures de protecció. Intervenció social amb menors i famílies.   
Tema 22. L'acolliment familiar.  
Tema 23. Intervenció social amb famílies amb menors en situació de guarda o tutela administrativa.  
Tema 24. El maltractament infantil. Concepte i indicadors. Protocols d'actuació des de les distintes àrees del benestar social.  
Tema 25. Maneres d'actuar en família i les seues conseqüències. El programa d'intervenció familiar.  
Tema 26. L'absentisme escolar i la seua relació amb el risc social en la infància i adolescència.  
Tema 27. Coordinació i organització d'equips de treball en serveis socials. Planificació i gestió dels procediments de treball en el departament de serveis socials.  
Tema 28. Educar en la gestió del conflicte. Habilitats socials i comunicació assertiva. La mediació.  
Tema 29. Atenció a les persones majors des dels serveis socials. Marc legislatiu. Competències de l'equip social de base.  
Tema 30. Procés de regularització legal de persones immigrants a Espanya. Marc legislatiu. Competències de l'equip social de base.  
Tema 31. Atenció a les persones amb discapacitat des dels serveis socials. Marc legislatiu. Programes d'atenció des de l'àmbit autonòmic i local.  
Tema 32. Pla de salut mental de la Comunitat Valenciana. Programes i serveis dirigits a les persones amb malaltia mental i a les seues famílies. Competències municipals.  
Tema 33. Intervenció social amb persones immigrants.  
Tema 34. Treball social i minories ètniques.  
Tema 35. El treball social en els processos d'exclusió i inclusió social des dels àmbits individual-familiar, grupal i comunitari.  
Tema 36. La participació dels ciutadans en l'àmbit dels serveis socials municipals. L'associacionisme en l'àmbit dels serveis socials.  
  
Tema 37. L'acció voluntària. El voluntariat i la cooperació en el treball social. El sistema d'ajuda mútua.   
Tema 38. Marc legislatiu i programes de prevenció i atenció a les drogodependències.   
Tema 39. La problemàtica de la dona en situació de desprotecció social. Recursos específics en la Comunitat Valenciana.  
Tema 40. Sistemes de detecció i protocols d'actuació en casos de violència de gènere.  
Tema 41. Programes de prevenció i intervenció amb persones maltractades i maltractadores. Educació en valors.  
Tema 42. Programes d'atenció domiciliària des dels serveis socials. Normativa, objectes i funcions. Actuació del treballador social de l'equip social de base.  
Tema 43. Metodologia del treball amb xarxes des dels serveis socials generals.  
Tema 44. Les rendes mínimes d'inserció. La seua aplicació en l'àmbit de la Comunitat Valenciana.  
Tema 45. Marginació i exclusió social. Concepte, tipologia i causes psicosocials. Programes d'actuació contra l'exclusió social.  
Tema 46. Actuacions en matèria d'inserció sociolaboral amb i per a persones i col·lectius amb dificultats d'accés al món laboral.  
  
Tema 47. Intervenció privada dels serveis socials i la seua incidència en el sistema públic.  
Tema 48. Els serveis socials municipals de l'Ajuntament de Benidorm. La seua evolució. Oferta de recursos socials a Benidorm.  
  
  
ANNEX III  
  
Barem de mèrits  
  
Formació genèrica:  
Cursos de formació i perfeccionament de duració igual o superior a 15 hores que hagen estat cursats o impartits per l'interessat/ada i que hagen estat convocats o homologats per instituts, escoles, sindicats, administracions públiques i organismes oficials de formació, fins a un màxim de 10 punts, d'acord amb la següent escala  
a) De 15 a 24 hores de duració: 0.50 punts per curs.   
b) De 25 a 49 hores de duració: 1,00 punt per curs.  
c) De 50 a 74 hores de duració: 1,75 punts per curs.   
d) De 75 hores o més hores de duració: 2,00 punts per curs.  
  
Antiguitat en l'Ajuntament:  
0,50 punts per any d'antiguitat en l'Ajuntament, màxim de 7,5 punts.  
Per tindre una formació acadèmica superior a la requerida per a la plaça a la qual s'opta: 2.5 punts.  
  
Benidorm, 27 de gener de 2012.- L'alcalde: Agustín Navarro Alvado.